* **Predlog Sklepa o izdaji soglasja k Statutu Zavoda za gasilno in reševalno službo Sežana**

Javni zavod Zavod za gasilno in reševalno službo Sežana je poklicna gasilska enota, ki so jo za opravljanje preventivnih in operativnih nalog v zvezi z varstvom pred požari ter zaščite in reševanja na svojih območjih ustanovile občine Divača, Hrpelje – Kozina, Komen in Sežana. Občinski sveti občin ustanoviteljic so v letu 2024 sprejeli Odlok o spremembi Odloka o ustanovitvi javnega zavoda Zavod za gasilno in reševalno službo Sežana, glavne spremembe pa so se nanašale na razširitev nabora dejavnosti, ki jih opravlja ZGRS Sežana.

Odlok je med drugim določil, da je potrebno z njegovimi določbami uskladiti statut in druge splošne akte javnega zavoda, zato je svet zavoda na svoji seji dne 19. 2. 2025 obravnaval predlog novega statuta.

Statut je temeljni akt, ki ureja organizacijo zavoda, pristojnosti organov zavoda, način dela in odločanja ter druga vprašanja, pomembna za delovanje zavoda. Statut sprejme svet zavoda s soglasjem občin ustanoviteljic.

Večina sprememb statuta je nomotehnične narave, zaradi preglednosti pa je bil sprejet kot nov akt v celoti. Pripravljavec akta je med glavnimi spremembami navedel:

* črtanje seznama dejavnosti, ki jih javni zavod opravlja, saj so te določene v odloku – s tem se izognemo uskladitvam določb statuta s spremembami odloka v primeru, da bi se v prihodnje spreminjal nabor dejavnosti;
* dopolnitev člena o organih zavoda s podrobnejšimi določbami o njihovem delovanju in razširitvijo možnosti glede načinov opravljanja sej (dopisna, elektronska in hibridna seja);
* posodobitev določb o imenovanju in volitvah članov sveta zavoda, volitvah predsednika sveta zavoda, imenovanju direktorja ter o položaju in vlogi sindikata z namenom priprave preglednejšega in bolj berljivega akta ter upoštevajoč sodobne pravne in nomotehnične standarde.

Skladno z določbami 2. in 12. člena Odloka o ustanovitvi javnega zavoda ZGRS Sežana (Uradni list RS, št. 12/18 in 39/24) dajejo soglasje k statutu javnega zavoda ZGRS Sežana občinski sveti Občin Divača, Hrpelje – Kozina, Komen in Sežana.

Glede na navedeno občinskemu svetu predlagamo, da sprejme Sklep o izdaji soglasja k Statutu Zavoda za gasilno in reševalno službo Sežana, ki ga je Svet zavoda sprejel na seji dne 19. 2. 2025, v predlagani vsebini.

Priloga:

- Statut Zavoda za gasilno in reševalno službo Sežana.

|  |  |
| --- | --- |
| Komenski_grb_-_barvno***Občina Komen******Občinski svet******Komen 86******6223 Komen*** |  |

*Številka:*

*Datum:*

*Na podlagi prve alineje drugega odstavka 2. člena Odloka o ustanovitvi javnega zavoda Zavod za gasilno in reševalno službo Sežana (Uradni list RS, št. 12/18 in 39/24) in 16. člena Statuta Občine Komen (Uradni list RS, št. 80/09, 39/14, 39/16) je Občinski svet Občine Komen na svoji seji dne ----- sprejel naslednji*

***S K L E P***

*1.*

*Izda se soglasje k Statutu Zavoda za gasilno in reševalno službo Sežana št. 44/2025, ki ga je svet zavoda sprejel na svoji seji dne 19. 2. 2025.*

*2.*

*Ta sklep velja takoj.*

|  |  |
| --- | --- |
|  | ***Mag. Erik Modic, župan*** |

*Vročiti:*

*- ZGRS Sežana – po elektronski pošti na naslov* *info@zgrs.si* *navadno,*

*- Občinam Divača, Hrpelje – Kozina in Sežana – po elektronski pošti navadno.*